বগুড়া সংবাদ ডট কম (নন্দীগ্রাম প্রতিনিধি মো: ফিরোজ কামাল ফারুক) : আসছে ২ সেপ্টেম্বর পবিত্র ঈদুল আযহা অনুষ্ঠিত হবে। আর এই ঈদকে সামনে রেখে উত্তরাঞ্চলের বৃহৎ পশু কেনাবেচার হাট বগুড়ার নন্দীগ্রাম পৌরসভার ওমরপুর হাট। কোরবানির ঈদকে ঘিরে দেশের বিভিন্ন অঞ্চল থেকে আসা গরুর বেপারীরা বিক্রির জন্য হাটে আনতে শুরু করেছেন। ফলে জমে উঠতে শুরু করেছে এই হাট। প্রতি শুক্রবার গরু বেপারীরা হাটে গরু আনছেন বিক্রির জন্য। প্রতি বছরের চেয়ে এবার দেশি গরুর চেয়ে ভারতীয় গরু আমদানি হয়েছে অনেক বেশি। তুলনামূলকভাবে দাম কম থাকায় গতবারের চেয়ে গরু বিক্রিও বেড়েছে অনেক। আর একারণেই দেশি গরু নিয়ে আতঙ্কে আছেন খামাারীরা। ওমরপুর হাটে গরুর দাম কম হওয়ায় ক্রেতার হাসিমুখ দেখা গেলেও শঙ্কিত দেশি গরুর খামাারীরা।